Ian Noel Pace .td_uid_2_613c8d2d23d16_rand.td-a-rec-img{text-align:left}.td_uid_2_613c8d2d23d16_rand.td-a-rec-img img{margin:0 auto 0 0} Kelliema għall-Ministeru tas-Saħħa qalet li bħall-attivitajiet l-oħra, l-attivitajiet politiċi li jittellgħu jridu jimxu mal-protokolli tas-saħħa maħruġin mis-Supretendent għas-Saħħa Pubblika minħabba l-imxija tal-Covid-19. Din kienet it-tweġiba tal-kelliema lil Newsbook.com.mt meta din il-kamra tal-aħbarijiet staqsiet għar-reazzjoni tas-Sovritendenza għas-Saħħa Pubblika dwar l-attivitajiet imħejjin mill-partiti politiċi għal lejlet l-Indipendenza. Fl-20 ta' Settembru, il-Partit Laburista se jorganizza rally f'Ta' Qalli li waqtha se jitkellem il-Mexxej tal-Partit Laburista u Prim Ministru Robert Abela. Fl-istess ħin, il-Kap tal-Partit Nazzjonalista u tal-Oppożizzjoni Bernard Grech se jindirizza lin-nies fuq il-Fosos tal-Furjana, fl-aħħar attività minn sensiela ta' attivitajiet biex jikkommemoraw Jum l-Indipendenza. Dawn se jkunu l-ewwel attivitajiet ta' din ix-xorta organizzati fi żmien twil, minħabba l-imxija tal-Covid-19, minkejja li l-partiti ilhom jorganizzaw attivitajiet fuq skala iżgħar f'lokalitajiet differenti. Iż-żewġ partiti spjegaw li kull min irid jattendi jrid jibbukkja billi n-numru ta' postijiet huwa limitat. Dwar l-attivitajiet Il-PL u l-PN bl-ewwel 'attivitajiet tal-massa' L-aħbar ta' dawn iż-żewġ attivitajiet qanqlet rabja fost bosta nies, peress li miżuri stretti oħrajn qed jinżammu, bħal dik ta' massimu ta' sitt persuni fi grupp fuq barra, u sitta ma' mejda ġo ristorant. Bħalissa jistgħu jsiru attivitajiet kemm bilqiegħda u kemm bilwieqfa. L-attivitajiet bilwieqfa bdew isiru fis-6 ta' Settembru, iżda xorta b'ċerti restrizzjonijiet, pereżempju li l-maskra trid tintlibes jekk in-nies ma jkunux qed jieklu jew jixorbu. Fit-30 ta' Settembru se jkun hemm attivitajiet bi prova biex id-distanza soċjali tonqos minn żewġ metri għal metru. Kull min imur dawn l-attivitajiet irid ikun vaċċinat u jrid imur jagħmel it-test tal-Covid wara l-attività. Dwar l-attivitajiet bi prova Boosters tal-vaċċin: Jingħataw qabel skedat minħabba clusters fost anzjani .td_uid_3_613c8d2d24184_rand.td-a-rec-img{text-align:left}.td_uid_3_613c8d2d24184_rand.td-a-rec-img img{margin:0 auto 0 0}